|  |  |  |
| --- | --- | --- |
|  |  Norwegian Manchester Triage Group. NMTG  |   |
|  |  |
|   |

 Norwegian Manchester Triage Group (NMTG)

**Styremøte 3/11-17**

Til stede: Inger Larsen, Heidi Gusland, Ida Natås, Marit Rystad, Germar Schneider, Stine Engebretsen

Forfall: Tale Brokstad, Cecilie Sannes

Sted: OUS Ullevål

Referent: Stine Engebretsen

|  |  |
| --- | --- |
| **Sak** | **Sak/Agenda** |
| 1 | **Velkommen v/Germar** |
| 2 | **Gjennomgang av referat fra forrige styremøte**Referatet ble gjennomgått, og Germar kom med noen oppdaterte opplysninger:* Startkort er nå inkludert i TTA
* Elektroniske løsninger:

CSAM er nå validert av NMTG, og har et ferdig produkt. De får imidlertid ikke integrasjon til CGM, noe som vanskeliggjør salg av produktet. NMTG må informere sine medlemmer om dette, slik at de som kunder kan etterspørre CGM om integrasjon.LOCUS er fremdeles under utvikling, status er som ved forrige styremøteMetavision har betalt lisens og er validert av NMTG, og er klar til bruk for de sykehusene som skal innføre Metavision Referatet ble for øvrig godkjent uten kommentarer |
| 3 | **Status medlemmer per november 2017**Det er fem nye medlemmer så langt i år, alle er legevakter. Ellers er det noen «sovende» medlemmer, som har blitt kurset i 2015 og 2016, men som ennå ikke har startet. Noen av disse har nå meldt seg på kurs på nytt. Forslag om at alle nye medlemmer må ha en klar plan for når de skal starte etter at de har fått utdannet instruktører. Se vedlegg 1 for mer utfyllende informasjon om medlemmer. |
| 4 | **Informasjon om faggruppens aktivitet*** Arrangert 3 grunnkurs for nye medlemmer og 3 instruktørkurs i løpet av 2017. Det ene grunnkurset ble holdt lokalt hos ett av de nye medlemmene. Generelt er det enighet i faggruppa om at vi skal holde alle kurs sentralt, for å spare tid for de som holder kursene og ressurser for NMTG, noe styret er enig i.
* Arrangert instruktørsamling i september, med ca 40 deltakere og positive tilbakemeldinger. Enighet om å avholde slik samling ca en gang per år.
* Oversettelse av nye diskriminatorer og oppdatering av manualer og kursinnhold.
* Identifisering av diskriminatorer som vi ønsker å gi utdypende forklaring, disse vil bli oversendt MTG for avklaring
 |
| 5 | **Informasjon om høydepunkter fra IRG-møtet i Manchester*** Bestemt at IRG skal holdes i Manchester annethvert år og annethvert år i et IRG-land.
* Presentasjon av og fokus på nye MTS-produkter. Blant annet triage i ambulanse, for hjemmetjenester og sykehjem, for resepsjonister/sekretærer og politi. NMTG anser at spesielt triage for resepsjonister/sekretærer vil være nyttig også for våre medlemmer.
* Presentasjon av ny MTS-organisering. Organisasjonskart vil bli presentert for styret når vi har dette elektronisk. Nytt er blant annet at det blir opprettet seks «advisory panels», som skal bestå av to ledere og en gruppe på 10-12 medlemmer, hvorav 50% skal være fra IRG-landene. Av disse seks gruppene er det TTA-gruppen og gruppen for oppmøtetriage som er aktuelle for NMTG. Germar har meldt seg som mulig representant i TTA og Stine vil melde seg til oppmøte. Gruppene vil avholde møter årlig i forbindelse med IRG-møtene.
* Det ble besluttet at man ikke ønsker et eget flytskjema for svimmelhet.
* Neste år blir IRG avhold i Lisboa
 |
| 6 | **Gjennomgang av regnskap for 2017 og budsjett for 2018*** Prognosen for 2017 viser at vi går i pluss, dette er mye takket være salg av manualer. Også TTA-kontingenter og inntekter fra kursvirksomhet har vært store inntektskilder. De største utgiftene er lønn til daglig leder og trykking av manualer.
* I 2018 kommer vi ikke til å selge så mange manualer, inntekten herfra går derfor ned. Tilsvarende vil utgiftene til trykking gå ned. Årskontingenten vil være som nå ut 2018, etter dette må vi reforhandle med Wiley. Utgift til konsulentvirksomhet er økt noe, begrunnet i ønske om å forbedre nettsiden. Også lønnen til daglig leder er tilpasset lønnsøkningen ellers. Styret godkjenner budsjettet for 2018.
* Se vedlegg 2 for mer informasjon om budsjettet
 |
| 7 | **Planer for 2017/2018*** Germar er i dialog med Gyldendal om å utgi boken Akuttmedisinsk triage som smartbok. De har fått betingelsene for dette fra England, og kontrakt er på vei. Dette er en elektronisk bok som muliggjør rask revisjon hvis nye endringer kommer. Det finnes forskjellige lisensmodeller for slike smartbøker, for eksempel å kjøpe brukerlisenser for ett år om gangen, eller institusjonslisenser med x antall lisenser som ikke er brukerdefinert. En slik e-bok vil også kunne gi mulighet for «elektronisk» oppmøtetriage, som er svært etterspurt, dette avklares nærmere med Gyldendal. En smartbok vil i første instans kreve lite jobb fra NMTG sin side, da vi har siste versjon av boka og siste versjon av flytskjemaer tilgjengelig.
* MTG har laget flere e-læringsprodukter som vi kan få tilgang til via en egen link på deres hjemmesider. Vi ønsker å gå gjennom disse og oversette det vi anser som nyttig. Dette vil kunne spare ressurser på kursing. Faggruppa må i tilfelle legge ned en del arbeid i dette. Styret er positive til dette.
 |
| 8 | **Planlegging av årsmøte våren 2018**Årsmøtet blir i mars, Germar sender ut forslag til datoer. Det vil bli en fagdel, som gjerne kan legges etter årsmøtet. Forslag til temaer er nevrologi, kardiologi og rus. Det er også ønsker om en egen fagdel for TTA, som kan legges til slutt i programmet. Vi undersøker også mulighet for å invitere noen fra IRG til å holde et innlegg. Dette har blitt svært positivt mottatt tidligere, og minner oss på at MTS er et veletablert internasjonalt system med millioner av brukere. |

Vedlegg:

1. Statusrapport medlemskap nov 2017
2. Regnskap 2017 og budsjett 2018